Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) i članaka 4. - 6. Pravilnika o načinu i postupku zapošljavanja u Osnovnoj školi Silvije Strahimir Kranjčević od 14.2.2020. (KLASA:003-05/20-01/6;URBROJ:2121-20-20-01), ravnateljica Osnovne škola Silvije Strahimir Kranjčević, Levanjska Varoš, OIB: 84240970996, raspisuje:

**N A T J E Č A J**

**za radno mjesto**

**- VODITELJ/ICA RAČUNOVODSTVA U ŠKOLI 1**

**- 1 izvršitelj/ica na neodređeno puno radno vrijeme (40 sati tjedno)**

**Uvjeti za zasnivanje radnog odnosa za radno mjesto voditelja/ice računovodstva u školi 1**:

Uz opće uvjete za zasnivanje radnog odnosa propisane Zakonom o radu (NN 93/14, 127/17, 98/19 i 151/22) kandidati trebaju ispunjavati i posebne uvjete propisane člankom 105. i člankom 106. Zakona o odgoju i obrazovanju u osnovnoj i srednjoj školi ("Narodne Novine“ br. 87/08, 86/09, 92/10, 105/10, 90/11, 16/12, 86/12, 126/12, 94/13, 139/14.-RUSRH, 152/14, 7/17,68/18, 98/19, 64/20 i 151/22, 156/23), odnosno poslove Voditelja/ice računovodstva 1 može obavljati osoba koja ima:

a) završen sveučilišni diplomski studij ekonomije odnosno sveučilišni integrirani prijediplomski i diplomski studij ekonomije odnosno stručni diplomski studij ekonomije odnosno sveučilišni prijediplomski studij ekonomije ili stručni prijediplomski studij ekonomije odnosno viša ili visoka stručna sprema ekonomske struke stečena prema ranijim propisima.

Poslovi voditelja/ice računovodstva u školi 1 propisani su Pravilnikom o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (“Narodne novine“, broj 40/14)

Na natječaj se mogu javiti osobe oba spola u skladu sa člankom 13. stavak 2. Zakona o ravnopravnosti spolova (NN 82/08 i 69/17).

Izrazi koji se koriste u natječaju, a imaju rodno značenje koriste se neutralno i odnose se jednako na muški i ženski rod.

Rad se obavlja u Osnovnoj školi Silvije Strahimir Kranjčević, Glavna 62, 31416 Levanjska Varoš.

**Uz vlastoručno potpisanu prijavu kandidati moraju priložiti sljedeće dokumente:**
- životopis,
- dokaz o stečenoj stručnoj spremi (preslika diplome odnosno potvrde),

- dokaz o državljanstvu (presliku osobne iskaznice, putovnice ili domovnice)
- uvjerenje nadležnog suda da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja)
- dokaz o evidentiranom radnom stažu - elektronički zapis ili potvrda o podatcima evidentiranim u matičnoj evidenciji Hrvatskog zavoda za mirovinsko osiguranje (ne smije biti starije od dana objave natječaja).

Navedene isprave dostavljaju se u neovjerenoj preslici i ne vraćaju se kandidatu nakon završetka natječajnog postupka.
Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu  (NN 78/93, 29/94, 162/98, 16/07, 75/09, 120/16 i 57/22).

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (NN br. 84/21), članku 48. f. Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavupriložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne su na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**Vrednovanje kandidata**

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni, odnosno vrednovanju, prema odredbama Pravilnika o vrednovanju kandidata za zapošljavanje koji je dostupan na poveznici <http://www.os-sskranjcevic-levanjska-varos.skole.hr/wp-content/uploads/2018/12/2020-Pravil.-o-na%C4%8Dinu-i-post-zapo%C5%A1ljavanja-28.pdf>

Obavijest o datumu i vremenu procjene odnosno vrednovanju kandidata, objavit će se najkasnije pet dana prije dana određenog za procjenu odnosno vrednovanje, na web stranici OŠ Silvije Strahimir Kranjčević <http://www.os-sskranjcevic-levanjska-varos.skole.hr/dokumenti/natjecaji/>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijava je osam dana od dana objave natječaja.

Natječaj je objavljen dana 04.10.2024. i traje do 12.10.2024. godine.

Prijave s potrebnom dokumentacijom treba poslati **isključivo poštom** **na adresu:**

Osnovna škola Silvije Strahimir Kranjčević, Glavna 62, 31416 Levanjska Varoš, s naznakom: „Za natječaj – Voditelj/ica računovodstva u školi 1 - ne otvaraj.“

Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja ne smatra se kandidatom u postupku natječaja. Škola ne obavještava ovu osobu o razlozima zašto se ne smatra kandidatom natječaja.

Ovaj natječaj objavljuje se na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole „Silvije Strahimir Kranjčević“ Levanjska Varoš.

Obavijest o rezultatima natječaja bit će objavljena na web stranici Škole u roku od 15 dana od dana donošenja odluke o izboru kandidata.

KLASA: 112-04/24-01/06

URBROJ: 2121-20-24-01

Levanjska Varoš, 04.10.2024.g.

 Ravnateljica:

 Nataša Šego, prof.